Diari Oficial de la Generalitat Valenciana


Sumari del DOGV 6121, del 13-10-2009 (2009/11986)

RESOLUCIÓ de 9 de setembre de 2009, del director gerent de l'Agència Valenciana de Salut, de la Conselleria de Sanitat, per la qual s'adjudiquen ajudes per a la investigació en l'àmbit de la Salut Mental en la Comunitat Valenciana, que s'ha de dur a terme durant l'any 2009.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6121

Data del DOGV
:   13-10-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/11423


Data del document
:   09-09-2009

Organisme emissor
:   Agència Valenciana de Salut

Tipus de document
:   Resolució

Anàlisi jurídica

 Descriptors 

:   * centre d'investigació
    * malaltia mental
    * suport econòmic
    * investigació mèdica
    * salut mental
    * ajuda pública

RESOLUCIÓ de 9 de setembre de 2009, del director gerent de l'Agència Valenciana de Salut, de la Conselleria de Sanitat, per la qual s'adjudiquen ajudes per a la investigació en l'àmbit de la Salut Mental en la Comunitat Valenciana, que s'ha de dur a terme durant l'any 2009. [2009/11087]  
Per Orde de 2 de juliol de 2009 (DOCV 6057 de 15 de juliol de 2009) es van convocar ajudes per a investigació en l'àmbit de la Salut Mental a la Comunitat Valenciana, per a dur a terme durant l'any 2009 i se'n van establir les bases reguladores de concessió.   
Per a això s'ha establit en els Pressupostos de la Generalitat Valenciana per a l'exercici 2009 una dotació de 60.000 euros en l'aplicació pressupostària 66.20.97.9475.224.894, codi de línia T5861000, a fi de finançar estes investigacions en l'àmbit de la salut mental.  
Les entitats que es relacionen en els annexos I i II han sol·licitat les mencionades ajudes en els termes que preveu l'orde de referència.  
Atesa la normativa d'aplicació general, i examinats els projectes aportats, objecte de la convocatòria.  
Vista la proposta de la comissió avaluadora de les dites ajudes que va avaluar els projectes individualitzadament, seguint els criteris de valoració establits en la base quarta de l'annex de l'orde, resolc:  
Primer  
Concedir les ajudes per al finançament d'investigacions en l'àmbit de la Salut Mental a la Comunitat Valenciana, per a dur a terme durant l'any 2009 que es relacionen en l'annex I per les quantitats indicades, per un import total de seixanta mil euros (60.000,00 €), i excloure les sol·licituds d'ajudes que figuren en l'annex II.  
Els investigadors beneficiats amb l'ajuda han d'acreditar, en el termini de deu dies hàbils des de la notificació de la present resolució, que es troben al corrent de les seues obligacions tributàries, estatals i autonòmiques, i amb la Seguretat Social, en la forma que s'establix en l'Orde de 30 de maig de 1996, de la Conselleria d'Economia i Hisenda.  
Segon  
L'ordenació del pagament de les subvencions i la seua corresponent justificació es farà d'acord amb la base dotzena de la convocatòria realitzada per mitjà de l'Orde de 2 de juliol de 2009 (DOCV 6057 de 15 de juliol de 2009). La present resolució tindrà els efectes previstos en l'article 25 de la Llei 38/2003 de 17 de novembre, Llei General de Subvencions.  
Tercer  
Els beneficiaris han de remetre a l'òrgan instructor, fins al 31 de gener de 2010, la memòria final de les activitats realitzades en suport informàtic i en paper, firmada i segellada pel representant legal de l'entitat beneficiària. La no-presentació de l'esmentada memòria serà motiu de reintegrament de la subvenció concedida.  
Quart  
Que es notifique a totes les persones interessades esta resolució, que posa fi a la via administrativa. En contra de la resolucó es pot interposar un recurs contenciós administratiu en el termini de dos mesos comptats des de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/99, de 13 de gener, així com els articles 10 i concordants de la Llei 29/1998, de 13 de juliol, reguladora de la Jurisdicció Contenciosa Administrativa, o qualsevol altre recurs que estime pertinent per a la defensa dels seus interessos.  
València, 9 de setembre de 2009.- El director gerent de l'Agència Valenciana de Salut: Luis Rosado Bretón.  
ANNEX I  
Llista definitiva de sol·licituds estimades  
  
ANNEX II  
Llista definitiva de sol·licituds excloses  
  
\* \* \* \* \* \* \* \* \* \* \* \* \* \*   
ANEXO I  
Relación definitiva de solicitudes estimadas  
  
ANEXO II  
Relación definitiva de solicitudes excluidas  
